

**ประกาศองค์การบริหารส่วนตำบลทุ่งมะพร้าว**

**เรื่อง รับสมัครพนักงานจ้างเหมาบริการ**

**..............................................................................**

ด้วยโรงเรียนอนุบาลองค์การบริหารส่วนตำบลทุ่งมะพร้าว สังกัดองค์การบริหารส่วนตำบลทุ่งมะพร้าว อำเภอท้ายเหมือง จังหวัดพังงา มีความประสงค์จะดำเนินการรับสมัครบุคคลเพื่อจัดจ้างเป็นพนักงานจ้างเหมาบริการ ตำแหน่ง ครูอัตราจ้าง จำนวน 1 ตำแหน่ง 1 อัตรา

อาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ. 2542 มาตรา 13 มาตรา 14 มาตรา 15 และมาตรา 25 ประกอบกับประกาศคณะกรรมการพนักงาน ส่วนตําบลจังหวัดพังงา เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 26 กรกฎาคม 2547 หมวด 4 ข้อ 19 (8) จึงประกาศรับสมัครพนักงานจ้างเหมาบริการ โดยมีรายละเอียดดังต่อไปนี้

**1. ประเภท ชื่อตำแหน่ง และรายละเอียดการจ้าง**

1.1 พนักงานจ้างเหมาบริการ ตำแหน่ง ครูอัตราจ้าง วิชาเอกภาษาไทยหรือวิชาเอกคณิตศาสตร์ จำนวน 1 ตำแหน่ง 1 อัตรา สังกัดโรงเรียนอนุบาลองค์การบริหารส่วนตำบลทุ่งมะพร้าว

(รายละเอียดตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้( ภาคผนวก ก ))

**2. คุณสมบัติทั่วไป และคุณสมบัติเฉพาะสำหรับตำแหน่งของผู้สมัคร**

**2.1 คุณสมบัติทั่วไป**

ผู้สมัครจะต้องมีคุณสมบัติทั่วไปและไม่มีลักษณะต้องห้าม ดังต่อไปนี้

๑) มีสัญชาติไทย

๒) มีอายุไม่ต่ำกว่าสิบแปดปีบริบูรณ์และไม่เกินหกสิบปี

๓) ไม่เป็นบุคคลล้มละลาย

๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบลดังต่อไปนี้

(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

(ข) วัณโรคในระยะอันตราย

(ค) โรคเท้าช้างในระยะที่ปรากฏอาการเป็นที่รังเกียจแก่สังคม

(ง) โรคติดยาเสพติดให้โทษ

(จ) โรคพิษสุราเรื้อรัง

๕) ไม่เป็นผู้ดำรงตำแหน่งทางการเมืองกรรมการพรรคการเมืองหรือเจ้าหน้าที่ในพรรคการเมือง

๖) ไม่เป็นผู้ดำรงตำแหน่งผู้บริหารท้องถิ่นคณะผู้บริหารท้องถิ่นสมาชิกสภาท้องถิ่น

๗) ไม่เป็นผู้ที่เคยต้องรับโทษจำคุกโดยคำพิพากษาของศาลถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดอันได้กระทำโดย ประมาท หรือความผิดลหุโทษ

**/8)ไม่เป็น...**

๘) ไม่เป็นผู้ที่เคยถูกลงโทษให้ออกปลดออกหรือไล่ออกจากราชการรัฐวิสาหกิจหรือหน่วยงานอื่นของรัฐ

๙) ไม่เป็นข้าราชการหรือลูกจ้างของส่วนราชการพนักงานหรือลูกจ้างของหน่วยงานอื่นของรัฐวิสาหกิจหรือพนักงานหรือลูกจ้างของราชการส่วนท้องถิ่น

**หมายเหตุ** สำหรับผู้ที่ขาดคุณสมบัติตามข้อ (5) , (6) และ (9) มีสิทธิสมัครได้แต่จะมีสิทธิได้รับการจ้างเป็นพนักงานจ้างเหมาบริการ ตำแหน่ง ครูอัตราจ้าง ก็ต่อเมื่อมีคุณสมบัติครบถ้วนตามข้อ (5) , (6) และ (9)

**สำหรับพระภิกษุสามเณร** ไม่สามารถสมัครสอบและไม่อาจเข้าสอบแข่งขันได้ ทั้งนี้ตามหนังสือสำนักงาน ก.พ. ที่ นร 0904/ว 9 ลงวันที่ 17 พฤศจิกายน 2510 หนังสือสำนักงาน ก.ท. ที่ มท 0311/ว 5626 ลงวันที่ 23 มกราคม 2521 และตามความในข้อ 5 ของคำสั่งมหาเถรสมาคม ลงวันที่ 21 กันยายน 2521 หากสมัครแล้วบวชเป็นพระภิกษุหรือสามเณรในภายหลัง หรือระหว่างดำเนินการสรรหาก็จะไม่อนุญาตให้เข้ารับการสรรหา หากยังครองสมณเพศอยู่ในวันที่ดำเนินการสรรหา

**2.2 คุณสมบัติเฉพาะตำแหน่ง**

ผู้สมัครต้องเป็นผู้มีคุณสมบัติเฉพาะสำหรับตำแหน่งที่องค์การบริหารส่วนตำบล ทุ่งมะพร้าวกำหนดไว้ ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้ ( ภาคผนวก ก )

**3. กำหนดวันเวลา และสถานที่รับสมัคร**

ผู้ประสงค์จะสมัครขอรับใบสมัครและยื่นใบสมัครพร้อมหลักฐานด้วยตนเองได้ที่ โรงเรียนอนุบาลองค์การบริหารส่วนตำบลทุ่งมะพร้าว อำเภอท้ายเหมือง จังหวัดพังงา **ตั้งแต่วันที่ 29 พฤษภาคม - 6 มิถุนายน 2560 เวลา 08.30 - 16.30 น. ( ในวันและเวลาราชการ )**

**4. เอกสารหลักฐานการสมัคร**

ผู้สมัครต้องกรอกใบสมัครด้วยตนเองและยื่นใบสมัครพร้อมด้วยหลักฐานดังต่อไปนี้

4.1 สำเนาวุฒิการศึกษา จำนวน 1 ฉบับ

4.2 สำเนาทะเบียนบ้านฉบับเจ้าบ้าน จำนวน 1 ฉบับ

4.3 สำเนาบัตรประชาชน จำนวน 1 ฉบับ

4.4 รูปถ่ายหน้าตรง ไม่สวมหมวกและไม่สวมแว่นตาดำ ขนาด 1 นิ้ว ถ่ายมาแล้วไม่เกิน 6 เดือน จำนวน 3 รูป

4.5 ใบรับรองแพทย์ ซึ่งแสดงว่าไม่เป็นโรคต้องห้ามตามที่คณะกรรมการพนักงานส่วนตำบลกำหนด ซึ่งออกให้ไม่เกิน 1 เดือน นับตั้งแต่วันที่ตรวจร่างกาย จำนวน 1 ฉบับ

4.6 หนังสืออนุญาตจากผู้บังคับบัญชา จำนวน 1 ฉบับ (ถ้ามี)

4.7 สำเนาใบอนุญาตประกอบวิชาชีพครู จำนวน 1 ฉบับ

4.8 หลักฐานอื่น ๆ เช่น ใบทหารกองเกิน ( ส.ด. 9 ) , ใบเปลี่ยนชื่อตัว - สกุล , ทะเบียนสมรส , ทะเบียนหย่า ฯลฯ พร้อมสำเนา จำนวน 1 ฉบับ ( ถ้ามี )

­**หมายเหตุ** สำเนาถ่ายเอกสารทุกฉบับให้ใช้กระดาษ A4 เท่านั้น และรับรองสำเนาถูกต้องทุกฉบับ

**/สำหรับ...**

สำหรับการสมัครสอบครั้งนี้ ให้ผู้สมัครตรวจสอบและรับรองว่าเป็นผู้มีคุณสมบัติทั่วไป และมีคุณสมบัติเฉพาะตำแหน่ง ตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน หรือไม่ถูกต้อง องค์การบริหารส่วนตำบลทุ่งมะพร้าว จะถือว่าเป็นผู้ขาดคุณสมบัติในการสมัครสอบและไม่มีสิทธิได้รับการคัดเลือก

**5. ค่าธรรมเนียมการสมัคร**

ผู้สมัครต้องเสียค่าธรรมเนียมในการสมัคร ตำแหน่งละ 100 บาท ค่าธรรมเนียมจะไม่จ่ายคืนเมื่อได้ประกาศรายชื่อผู้มีสิทธิสอบแล้ว เว้นแต่มีการยกเลิกการสอบทั้งหมด เนื่องจากมีการทุจริตหรือส่อไปในทางทุจริตจะจ่ายค่าธรรมเนียมการสมัครสอบคืนแก่ผู้สมัครสอบเฉพาะผู้ที่ไม่มีส่วนเกี่ยวข้องกับการทุจริต หรือส่อไปในทางทุจริต

**6. ประกาศรายชื่อผู้มีสิทธิเข้าสอบคัดเลือก**

องค์การบริหารส่วนตำบลทุ่งมะพร้าว จะประกาศรายชื่อผู้มีสิทธิเข้ารับการสอบคัดเลือก ในวันที่ 8 มิถุนายน 2560 ณ สำนักงานองค์การบริหารส่วนตำบลทุ่งมะพร้าวและทางเว็บไซต์ **www.thungmaphrao.go.th**

**7. กำหนดวัน เวลา สถานที่ในการสอบคัดเลือก**

7.1 ให้ผู้สมัครสอบเข้ารับการสอบคัดเลือกตามวัน เวลาและสถานที่สอบ ดังนี้

|  |  |  |
| --- | --- | --- |
| **วัน / เวลา** | **วิชาที่สอบ** | **สถานที่สอบ** |
| **วันจันทร์ที่ 12 มิถุนายน 2560**  เวลา 09.00 - 10.30 น. | ภาคความรู้ความสามารถทั่วไป  ( สอบข้อเขียน ) | ห้องประชุม อบต.ทุ่งมะพร้าว |
| เวลา 10.30 - 12.00 น. | ภาคความรู้ความสามารถเฉพาะตำแหน่ง(สอบข้อเขียน) | ห้องประชุม อบต.ทุ่งมะพร้าว |
| เวลา 13.00 น. เป็นต้นไป | ภาคความเหมาะสมกับตำแหน่ง  (สอบสัมภาษณ์) | ห้องประชุม อบต.ทุ่งมะพร้าว |

**8. หลักเกณฑ์และวิธีการสอบ**

ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการสมัครแนบท้าย ( ภาคผนวก ข )

**9. หลักเกณฑ์การตัดสิน**

ผู้ที่ถือว่าเป็นผู้สอบคัดเลือกได้ จะต้องเป็นผู้สอบได้คะแนนภาคความรู้ความสามารถทั่วไป ภาคความรู้ความสามารถเฉพาะตำแหน่ง และภาคความเหมาะสมกับตำแหน่ง ไม่ต่ำกว่าร้อยละ 60

**10. การประกาศผลการคัดเลือกและขึ้นบัญชีผู้สอบคัดเลือกได้**

10.1 องค์การบริหารส่วนตำบลทุ่งมะพร้าว จะประกาศรายชื่อผู้ผ่านการคัดเลือกเพื่อจัดจ้างเป็นพนักงานจ้างเหมาบริการ ตำแหน่ง ครูอัตราจ้าง **ในวันที่ 14 มิถุนายน 2560 ณ ที่ทำการองค์การบริหารส่วนตำบลทุ่งมะพร้าว** และทางเว็บไซต์ **www.thungmaphrao.go.th**

**10.2 การประกาศ...**

10.2 การประกาศผลการสอบคัดเลือก องค์การบริหารส่วนตำบลทุ่งมะพร้าว จะประกาศรายชื่อผู้ที่ได้รับการคัดเลือก โดยเรียงตามลำดับที่จากผู้ได้คะแนนรวมสูงสุดลงมาตามลำดับ กรณีที่มีผู้ได้คะแนนรวมเท่ากัน ให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ได้รับเลขประจำตัวเข้ารับการคัดเลือกก่อนเป็นผู้อยู่ในลำดับที่สูงกว่า

**11. การสั่งจ้าง**

11.1 ผู้ที่ผ่านการคัดเลือกเพื่อจัดจ้างเป็นพนักงานจ้างเหมาบริการ ตำแหน่ง ครูอัตราจ้าง จะได้รับการสั่งจ้างตามลำดับที่ที่ขึ้นบัญชีไว้ในบัญชีผู้ได้รับการคัดเลือก และได้ตรวจสอบแล้วว่าผู้ที่ได้รับการสั่งจ้างเป็นผู้มีคุณสมบัติครบถ้วน เว้นแต่

1 ) ผู้นั้นขอสละสิทธิ์การจ้างเป็นพนักงานจ้างเหมาบริการในตำแหน่งที่สอบได้

2 ) ผู้นั้นไม่มารายงานตัว เพื่อจ้างเป็นพนักงานจ้างเหมาบริการภายในเวลาที่กำหนด

3 ) ผู้นั้นมีเหตุไม่อาจเข้าปฏิบัติราชการได้ตามกำหนดเวลาที่จะจ้างเป็นพนักงานจ้างเหมาบริการในตำแหน่งที่สอบได้


11.2 องค์การบริหารส่วนตำบลทุ่งมะพร้าว จะสั่งจ้างผู้ที่สอบคัดเลือกได้ในตำแหน่งดังกล่าวข้างต้น ตามลำดับที่ที่ขึ้นบัญชีไว้ในบัญชีผู้ได้รับการคัดเลือก

อนึ่ง การจ้างเป็นพนักงานจ้างเหมาบริการ ตำแหน่งครูอัตราจ้าง ไม่มีข้อผูกพันต่อเนื่องที่จะนำไปสู่การบรรจุหรือปรับเปลี่ยนสถานภาพเป็นลูกจ้างประจำ/พนักงานราชการหรือข้าราชการ หากผู้ใดประสงค์จะบรรจุเป็นพนักงานราชการ หรือข้าราชการ ต้องดำเนินการสมัครและสอบแข่งขัน หรือสอบคัดเลือก ตามหลักเกณฑ์ วิธีการ และเงื่อนไขของทางราชการต่อไป ตามลำดับ

ทั้งนี้ หากตรวจพบภายหลังว่าผู้สอบคัดเลือกได้ เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลทุ่งมะพร้าว อาจถอนรายชื่อผู้นั้นออกจากบัญชีผู้ได้รับการสอบคัดเลือกได้

จึงประกาศให้ทราบโดยทั่วกัน

ประกาศ ณ วันที่ 19 พฤษภาคม พ.ศ. 2560



**ภาคผนวก ก.**

คุณสมบัติเฉพาะสำหรับตำแหน่ง/หน้าที่ความรับผิดชอบ

**พนักงานจ้างเหมาบริการ ตำแหน่ง ครูอัตราจ้าง**

**สังกัดโรงเรียนอนุบาลองค์การบริหารส่วนตำบลทุ่งมะพร้าว**

**จำนวน 1 อัตรา**

แนบท้ายประกาศองค์การบริหารส่วนตำบลทุ่งมะพร้าว

เรื่อง รับสมัครพนักงานจ้างเหมาบริการ

ลงวันที่ 22 พฤษภาคม 2560

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**คุณสมบัติเฉพาะสำหรับตำแหน่ง**

(1) มีคุณวุฒิไม่ต่ำกว่าปริญญาตรีทางการศึกษา หรือสาขาวิชาศึกษาศาสตร์ หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ หรือทางอื่นที่ ก.ค.ศ. กำหนดเป็นคุณสมบัติเฉพาะสำหรับตำแหน่งครูและบุคลากรทางการศึกษา ผู้สมัครสอบจะต้องสำเร็จการศึกษา ตามคุณวุฒิกลุ่มวิชา หรือสาขาวิชาเอกคณิตศาสตร์ หรือวิชาเอกภาษาไทย ซึ่งคุณวุฒิดังกล่าวต้องได้รับอนุมัติจากสภามหาวิทยาลัยหรือสถาบันว่าเป็นผู้สำเร็จการศึกษาอยู่ก่อนวันสมัคร

(2) มีใบอนุญาตประกอบวิชาชีพครู หรือหลักฐานที่ใช้แสดงในการประกอบวิชาชีพครูตามที่คุรุสภา ออกให้เพื่อปฏิบัติหน้าที่สอน ซึ่งต้องได้รับอนุมัติจากคุรุสภาหรือผู้มีอำนาจก่อนวันที่สมัคร

**หน้าที่และความรับผิดชอบ**

ปฏิบัติหน้าที่เกี่ยวกับการจัดการเรียนการสอน การส่งเสริมการเรียนรู้ พัฒนาผู้เรียน ปฏิบัติงานทางวิชาการของสถานศึกษา และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

1. ปฏิบัติงานเกี่ยวกับการจัดการเรียนการสอนและส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ
2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์
3. ปฏิบัติงานวิชาการของสถานศึกษา
4. ปฏิบัติงานเกี่ยวกับการจัดระบบการดูแลช่วยเหลือผู้เรียน
5. ปฏิบัติงานอื่นตามที่ได้รับมอบหมาย

**อัตราค่าจ้าง**

ได้รับค่าจ้างในอัตราเดือนละ 15,000.-บาท

**ระยะเวลาการจ้าง**

สัญญาจ้างมีระยะเวลาการจ้างจนถึงวันที่ 30 กันยายน 2560

**ภาคผนวก ข**

**หลักเกณฑ์และวิธีการสอบ**

แนบท้ายประกาศองค์การบริหารส่วนตำบลทุ่งมะพร้าว

เรื่อง รับสมัครพนักงานจ้างเหมาบริการ

ลงวันที่ 22 พฤษภาคม 2560

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

องค์การบริหารส่วนตำบลทุ่งมะพร้าว จะดำเนินการสรรหาและเลือกสรรโดยวิธีการสอบแข่งขัน มี 3 ภาค ตามความเหมาะสมของตำแหน่ง โดยมีรายละเอียด ดังนี้

|  |  |  |  |  |  |
| --- | --- | --- | --- | --- | --- |
| **รหัสตำแหน่ง** | **ตำแหน่ง** | **ภาค (ก)** | **ภาค(ข)** | **ภาค(ค)** | **หมายเหตุ** |
| 01 | ครูอัตราจ้าง | 🗸 | 🗸 | 🗸 |  |

**1. ภาคความรู้ความสามารถทั่วไป (ภาค ก) (คะแนนเต็ม 100 คะแนน)**

ให้ทดสอบความรอบรู้ ความสามารถทั่วไป และความรู้ความเข้าใจเกี่ยวกับความประพฤติและการปฏิบัติของวิชาชีพครู ด้วยวิธีการสอบข้อเขียนแบบปรนัย โดยคำนึงถึงระดับความรู้ ความสามารถ ที่ต้องการของตำแหน่ง

* 1. ความรอบรู้ ให้ทดสอบในเรื่องดังต่อไปนี้
* สังคม เศรษฐกิจ การเมือง และเหตุการณ์ปัจจุบัน
* นโยบายของรัฐบาลที่เกี่ยวกับการศึกษา
* วัฒนธรรมไทย และขนบธรรมเนียมประเพณีไทย
* กฎหมายที่เกี่ยวข้องกับการปฏิบัติราชการ ดังนี้ พระราชบัญญัติการศึกษาแห่งชาติ พ .ศ. 2542 และที่แก้ไขเพิ่มเติม, พระราชบัญญัติระเบียบบริหารราชการกระทรวงศึกษาธิการ พ.ศ. 2546 และที่แก้ไขเพิ่มเติม, พระราชบัญญัติสภาครูและบุคลากรทางการศึกษา พ.ศ. 2546 และที่แก้ไขเพิ่มเติม, พระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม, พระราชบัญญัติคุ้มครองเด็ก พ.ศ. 2546, พระราชบัญญัติการจัดการศึกษาสำหรับคนพิการ พ.ศ. 2551 และกฎหมาย กฎ ระเบียบ หลักเกณฑ์และวิธีการที่เกี่ยวข้องโดยตรงกับส่วนราชการ

1.2 ความสามารถทั่วไป ให้ทดสอบด้วยวิธีการสอบข้อเขียนแบบปรนัยในเรื่องต่อไปนี้

- ความสามารถด้านตัวเลข

- ความสามารถด้านภาษาไทย

- ความสามารถด้านเหตุผล

1.3 ความรู้ความเข้าใจเกี่ยวกับความประพฤติและการปฏิบัติของวิชาชีพครู ให้ทดสอบด้วยวิธีการสอบข้อเขียนแบบปรนัย ในเรื่องต่อไปนี้

- วินัยและการรักษาวินัย

- คุณธรรม จริยธรรม และค่านิยม

- มาตรฐานวิชาชีพ

- จรรยาบรรณวิชาชีพ

- สมรรถนะวิชาชีพ

**/2.ภาคความ...**

1. **ภาคความรู้ความสามารถเฉพาะสำหรับตำแหน่ง (ภาค ข) (คะแนนเต็ม 100 คะแนน)**

1. ความรู้ความสามารถเกี่ยวกับวิชาการศึกษา ทดสอบโดยวิธีการสอบข้อเขียนแบบปรนัย ในเรื่องดังต่อไปนี้

1. หลักสูตรและการพัฒนาหลักสูตร

2. หลักการสอน และการจัดการเรียนรู้

3. จิตวิทยาการศึกษาและการแนะแนว

4. การพัฒนาผู้เรียน

5. การบริหารจัดการชั้นเรียน

6. การวิจัยทางการศึกษา

7. สื่อ นวัตกรรมและเทคโนโลยีทางการศึกษา

8. การวัดและประเมินผลการศึกษา

2. ความรู้ความสามารถเกี่ยวกับวิชาเอก ทดสอบโดยวิธีการสอบข้อเขียนแบบปรนัย

1. **ภาคความเหมาะสมกับตำแหน่ง (ภาค ค) (คะแนนเต็ม 100 คะแนน)**

เป็นการประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงานและพฤติกรรมที่ปรากฏทางอื่นของผู้เข้าสอบและจากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้เพื่อพิจารณาความเหมาะสมในด้านต่างๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีว่าจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น เป็นต้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*